віно̀ умно́жилъ єсѝ, и жи̂тницы пра̂здны повелѣ́ніемъ твои́мъ мукѝ напо́лнилъ єсѝ: и сосу́дъ ѡскудѣ́вшій ме́ду изъ̑ѡби́ловати сотвори́лъ єсѝ: неявлє́нная увѣ́давъ, цр҃ковь уясни́лъ єсѝ, му́ченически показа́въ страда̂нія: исцѣле́ній мно́жєства пода́лъ єсѝ, ни́щихъ возлюби́лъ єсѝ, человѣ́ки уще́дривъ ѻбы̂чаи твои́ми: и твоѐ чре́во хлѣ́бомъ и водо́ю утѣсни́лъ єсѝ, въ пло́ти житію̀ безпло́тныхъ подо́бяся, и́хже ра́ди сла́ву приноша́емъ тѝ, моля́щеся: не ѡста́ви на́съ, сохраня́я рабы̂ твоя̂ моли́твами твои́ми